IŻDA…. Mulej: fil-baħar imqalleb tal-ħajja, fejn waħdi ngħum bil-lejl 'il-bogħod mix-xtajta u fl-għama u fit-telfa tad-dalma, nistinka, nitħabat u naqdef lejn ix-xatt … lejn ix-xefaq … belgħa ilma mielaħ … qares. niblagħha u nobżoqha. i nibża' minn oħra. Iżda belgħa wara belgħa … u mielħa u qarsa … u qarsa u mielħa … li nibla' u nobzoq, u nobżoq u nibla' .. għax nifga. F'baħar qalil, imċaqlaq, jekk mewġa tirkibni. tegħlibni, tniżżilni, tgħaddasni … Jien f'leħħa ta' berqa nintrefa', rasi ngħolli 'l fuq għall-arja … nissielet għan-nifs. Iżda x'nagħmel jekk mewġa ma' mewġa tissieħeb u xxegħebni. tniżżilni. tgħaddasni, tbellagħni … u terġa' … bla heda u mistrieħ Jekk qawwet il-baħar bhal tibna tarmini, titfagħni, tħabbatni, bil-qilla ma' l-iebes tax-xatt … b'idejja misluħa, b'difrejja inqabbad ma' xifer ta' blata. bħal arzella, bħal imħara. jitilgħu għalija, jiġbduni. mill-ġdid. tl tmut iżjed din qalbi tal-laħam, jekk f'baħar imqalleb, mudlam. fejn waħdi ngħum 'il-bogħod mix-xtajta, bla heda, kull ħin, nitbella' u nerġa', u nogħdos u nitla', u naħbat, nissabbat, ma' blat iebes bil-ponot, fil-kesħa tax-xitwa waħdi u waħdi u waħdi … bħal ġifa nintelaq … jekk idek ħanina, int lejja ma tmiddx.